
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

96.Ρύθμιση θεμάτωντης προσωρινής υπηρεσίας αξιο¬ 
ποίησης και μετεγκατάστασης στρατοπέδων. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Παραχώρηση, κατά χρήση, νομή και κατοχή, για είκο¬ 
σι (20) έτη, στο ΤΕΘΑ, κοινόχρηστης έκτασης 
246.869 τ. μ. του αγροκτήματος Αλίκης Αμφιθέας Ν. 
Έβρου, για τη δημιουργία πεδίου βολής όπλων ευ¬ 
θυτενούς τροχιάς. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 96 

Ρύθμιση θεμάτωντης προσωρινής υπηρεσίας αξιοποίη¬ 
σης και μετεγκατάστασης στρατοπέδων. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ.2 του Ν. 2745/1999 
(ΦΕΚ Α’224) «Σύσταση προσωρινής υπηρεσίας για την 
αξιοποίηση και μετεγκατάσταση στρατοπέδων και άλλες 
διατάξεις». 

2. Τις διατάξεις του άρθρου 29ατου Ν. 1558/1985 (ΦΕΚ 
ΑΊ37) που προστέθηκε με το άρθρο 27 του Ν. 2081/92 
(ΦΕΚΑ154) και τροποποιήθηκε με το άρθρο 1 παρ. 2α του 
Ν. 2469 (ΦΕΚ Α’ 38). 

3. Το γεγονός ότι από την έκδοση του παρόντος δημι- 
ουργείται επιβάρυνση ύψους 36,5 εκατομμυρίων δραχ¬ 
μών, η οποία θα βαρύνει ιδιαίτερο τμήμα (ειδικό φορέα) 
του τακτικού προϋπολογισμού του Υπουργείου Εθνικής 
Άμυνας που θα δημιουργηθείγιατο σκοπό αυτό. 

4. Τη με αριθμό 67/17.2.2000 γνωμοδότηση του Ε'Τμή- 
ματος του Συμβουλίου της Επικράτειας, μετά από πρότα¬ 
ση των Υπουργών Εσωτερικών Δημόσιας Διοίκησης και 
Αποκέντρωσης, Εθνικής Άμυνας και Οικονομικών, απο¬ 
φασίζουμε: 


ΑΡΘΡΟ 1 

Έδρα - διάρκεια της Υπηρεσίας Αξιοποίησης και Μετε¬ 
γκατάστασης Στρατοπέδων 

1. Έδρα της προσωρινής υπηρεσίας με την ονομασία 
«Υπηρεσία Αξιοποίησης και Μετεγκατάστασης Στρατοπέ¬ 
δων», που έχει συσταθεί με το Ν. 2745/99 (ΦΕΚ Α' 224), 
ορίζεται η Αθήνα 

2. Η διάρκειαλειτουργίαςτης Υπηρεσίας ορίζεται σε δέ¬ 
κα πέντε (15) έτη. 

ΑΡΘΡΟ 2 

Διάρθρωση υπηρεσίας 

1. Η Υπηρεσία Αξιοποίησης και Μετεγκατάστασης 
Στρατοπέδων συγκροτείται σε επίπεδο Διεύθυνσης και το 
έργο της κατανέμεται στα ακόλουθα τμήματα: 

α. Τμήμα Τεχνικών Δραστηριοτήτων 

β. Τμήμα Νομικών Υποθέσεων 

γ. Τμήμα Διοικητικών - Οικονομικών Θεμάτων 

2. Οι αρμοδιότητες κάθε τμήματος ορίζονται ως ακο¬ 
λούθως. 

α. Τμήμα Τεχνικών Δραστηριοτήτων: 

- Σύνταξη και υποβολή προτάσεων στον Υπουργό Περι¬ 
βάλλοντος, Χωροταξίας και Δημοσίων Έργων σχετικά με 
την χωροθέτηση των νέων στρατοπέδων. 

- Εκπόνηση και ανάθεση μελετών αξιολόγησης και αξιο¬ 
ποίησης των προς αποδέσμευση χώρων των υφιστάμε¬ 
νων στρατοπέδων. 

- Εκπόνηση και ανάθεση πολεοδομικών μελετών και με¬ 
λετών χρήσεως γης. 

- Αξιολόγηση του βαθμού πληρότητας των μελετών των 
έργων, συγκέντρωση στοιχείων και παρακολούθηση της 
πορείας εκτέλεσης του Εθνικού Προγράμματος Στρατη¬ 
γικής αναδιάταξης στρατοπέδων. 

β. Τμήμα Νομικών Υποθέσεων: 

- Παροχή γενικής νομικής υποστήριξης σης δραστηριό¬ 
τητες της υπηρεσίας. 

- Σύνταξη γνωμοδοτήσεων μετά από αίτημα του προϊ¬ 
σταμένου της υπηρεσίας σχετικά με κάθε θέμα νομικού 
ενδιαφέροντος που αφορά την διαδικασία της μετεγκα¬ 
τάστασης στρατοπέδων. 

- Εισήγηση για τη διενέργεια κάθε είδους δικαιοπραξίας 
που σχετίζεται με την αξιοποίηση των στρατοπέδων, 
όπως η σύναψη συμβάσεων μεταβίβασης της κυριότητας 

ή άλλων εμπραγμάτων δικαιωμάτων και συμβάσεων μι¬ 
σθώσεων. 

γ. Τμήμα Διοικητικών - Οικονομικών Θεμάτων: 

- Θέματα διοικητικής και οικονομικής φύσης. 

- Διερεύνηση των προσφορότερων τρόπων και μέσων 
χρηματοδότησης για την εκτέλεση του προγράμματος 
της στρατηγικής αναδιάταξης στρατοπέδων. 

Προϊστάμενος σε κάθε τμήμα ορίζεται υπάλληλος κα¬ 
τηγορίας ΠΕ με απόφαση του προϊσταμένου της υπηρε¬ 
σίας. 

ΑΡΘΡΟ 3 

Θέσεις προσωπικού 

1. Για τη στελέχωση της Υπηρεσίας Αξιοποίησης και Με¬ 
τεγκατάστασης Στρατοπέδων συνιστώνται οι παρακάτω 
θέσεις προσωπικού: 

α. Δέκα πέντε (15) θέσεις πανεπιστημιακής εκπαίδευ¬ 
σης 

β. Δέκα (10) θέσεις τεχνολογικής εκπαίδευσης 

γ. Δέκα (10) θέσεις δευτεροβάθμιας εκπαίδευσης 

δ. Τρεις (3) θέσεις υποχρεωτικής εκπαίδευσης 

2. Οι θέσεις της παραγράφου 1 του παρόντος άρθρου 
καλύπτονται με μόνιμους ή με σύμβαση εργασίας ιδιωτι¬ 
κού δικαίου υπαλλήλους του Υπουργείου Εθνικής Άμυ¬ 
νας ή με απόσπαση υπαλλήλων, κατά τις κείμενες διατά¬ 
ξεις, από δημόσιες υπηρεσίες ή άλλους φορείς του δη¬ 
μόσιου τομέα, όπως αυτές προσδιορίζονται με τις 
διατάξεις του άρθρου 51 του Ν. 1892/1990, όπως έχει 
τροποποιηθεί, συμπληρωθεί και ισχύει. 

ΑΡΘΡΟ 4 

Προϊστάμενος της Υπηρεσίας Αξιοποίησης και 
Μετεγκατάστασης Στρατοπέδων 

1. Για την πλήρωση της θέσης του Προϊστάμενου της 
Υπηρεσίας Αξιοποίησης και Μετεγκατάστασης Στρατο¬ 
πέδων, ως τυπικό προσόν διορισμού απαιτείται πτυχίο 
ανώτατης σχολής της ημεδαπής ή ισότιμο της αλλοδα¬ 
πής, πολύ καλή γνώση μίας ξένης γλώσσας χώρας της 
Ευρωπαϊκής Ένωσης, πενταετής τουλάχιστον εμπειρία 
σε διευθυντική θέση στο δημόσιο ή στον ιδιωτικό τομέα, 
εμπειρία στο αντικείμενο της υπηρεσίας, όπως οικονομία 
κατασκευών, χωροθέτηση, πολεοδόμηση και αξιοποίηση 
γης και ακινήτων καθώς και εμπειρία στις διαδικασίες με¬ 
λέτης και παραγωγής τεχνικού κατασκευαστικού έργου. 

2. Ο διορισμός του Προϊσταμένου γίνεται με απόφαση 
του Υπουργού Εθνικής Άμυνας μετά και από γνώμη τρι¬ 
μελούς επιτροπής από ανώτατους μόνιμους ή μετακλη¬ 
τούς ή με σχέση εργασίας ιδιωτικού δικαίου υπαλλήλους 
του δημόσιου τομέα με εμπειρία σε θέματα διοίκησης, η 
οποία συγκροτείται επίσης με απόφαση του Υπουργού 
Εθνικής Άμυνας και έχει ως έργο της την αξιολόγηση των 
τυπικών και ουσιαστικών προσόντων των υποψηφίων με¬ 
τά και από προφορική συνέντευξη αυτών. 


ΑΡΘΡΟ 5 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 14 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤ/ΚΩΝ, ΔΗΜ. Δ/ΣΗΣ & ΑΠΟΚ/ΣΗΣ ΕΘΝΙΚΗΣ ΑΜΥΝΑΣ 

Β. ΠΑΠΑΝΔΡΕΟΥ ΑΠ.-ΑΘ. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

-♦- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 13 της 14.3.2000 

Παραχώρηση, κατά χρήση, νομή και κατοχή, για είκοσι (20) 
έτη, στο ΤΕΘΑ, κοινόχρηστης έκτασης 246.869τ.μ. του 
αγροκτήματος Αλίκης Αμφιθέας Ν. Έβρου, για τη δημι¬ 
ουργία πεδίου βολής όπλων ευθυτενούς τροχιάς. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 6 του Ν. 994/1979 «Περί 
ρυθμίσεως θεμάτων και διαθέσεως των αποστραγγισθέ- 
ντων γαιών ελών Λυσιμαχίας και Τριχωνίδος και άλλων τι- 
νών διατάξεων» (ΦΕΚ 279/21.12.1979, τεύχος Α'). 

β. Την αριθμ. 33418/12.11.1999 εισήγηση του Υπουρ¬ 
γού Γεωργίας, που αφορά την παραχώρηση κατά χρήση, 
νομή και κατοχή, για είκοσι (20) έτη, στο ΤΕΘΑ, κοινόχρη¬ 
στης έκτασης 246.869 τ.μ. του αγροκτήματος Αλίκης Αμ¬ 
φιθέας Ν. Έβρου, για τη δημιουργία πεδίου βολής όπλων 
ευθυτενούς τροχιάς. 

γ. Τα στοιχεία του σχετικού φακέλλου, αποφασίζει: 

Παραχωρεί κατά χρήση, νομή και κατοχή, για είκοσι 
(20) έτη, στο ΤΕΘΑ, κοινόχρηστη έκταση 246.869 τ.μ. του 
738δ τεμαχίου συμπληρωματικής διανομής 1.962 αγρο¬ 
κτήματος Αλίκης - Αμφιθέας Ν. Έβρου, για τη δημιουργία 
πεδίου βολής όπλων ευθυτενούς τροχιάς. 

Ο εντοπισμός της έκτασης θα γίνει σε συνεργασία με τις 
Δ/νσεις Αγροτικής Ανάπτυξης και Τοπογραφίας Αλεξαν¬ 
δρούπολης. 

Η παραχώρηση αυτή τελεί υπό τον όρο της ανάκλησης 
εφόσον δεν πραγματοποιηθεί ο παραπάνω σκοπός. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος 

Τα Μέλη 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






